།རང་བྱིན་རླབས་ཀྱི་དམིགས་པ་ཉི་ཤུ་རྩ་དགུ་བཞུགས་སོ། །བླ་མ་དམ་པའི་་་་་
50

ཞབས་ལ་སྤྱི་བོས་གུས་པར་ཕྱག་འཚལ་ལོ། །དཔལ་ཡང་དག་པར་སྦྱོར་བའི་རྒྱུད་ལས།
ཕྱི་ནང་གི་ཡུལ་ཉི་ཤུ་རྩ་བཞི། ཐིག་ལེའི་སྒོམ་ཁོག་བཞི། ཕག་མོ་དང་ཧེ་རུ་ཀ་ཞལ་་་་་
སྦྱར་བ་གཅིག་སྟེ། རང་བྱིན་རླབས་ཉི་ཤུ་རྩ་དགུ་འབྱུང་བ་ལ། བརྟག་པ་དང་པོའི་་་་་
རབ་ཏུ་བྱེད་པ་དང་པོ་ལས། རྩ་ཡི་མཛེས་སྤྱི་ལས་བྱུང་བ། །དེ་ནི་རྡུལ་བྲལ་རབ་ཏུ་་་་་
གྲགས༑ །ཞེས་བྱ་བའི་ཤུགས་ལ་ཙཎྜ་ལཱི་དང་པོ་འཁོར་ལོ་གཉིས་ལ་བརྟེན་པ་བསྟན་ཏེ།
རྒྱུད་འདི་ཉིད་ལས་མཆོག་སྒྲུབ་པའི་དཀྱིལ་འཁོར་བཅུ་གཉིས་འབྱུང་བའི་ལྷའི་རྣལ་འབྱོར་་་
གང་ཡང་རུང་བ་སྔོན་དུ་སོང་ནས། བསྐྱེད་རིམ་གྱི་ལྷ་མ་བསྡུས་པར། ལུས་ཀྱི་གནད་་
ཙོག་པུར་འདུག །ལུས་སྒྲིམ་ལྷོད་རན་པར་བྱ། ལག་པ་གཉིས་པུས་མོ་ལ་འཁྱུད།
མགོ་བོ་མི་མཐོ་མི་དམའ་རན་པར་བྱས་ལ། སེམས་ཀྱི་གནད་ལྟེ་བ་སྤྲུལ་པའི་འཁོར་་་་་
ལོའི་དབུས་སུ་ཨཾ་ཁ་དོག་དམར་པོ་མཚལ་གྱི་ཤད་ལྟ་བུ་ཤིན་ཏུ་ཆ་ཕྲ་བ་ཞིག་བསམ།
སྙིང་ག་ཆོས་ཀྱི་འཁོར་ལོའི་དབུས་སུ་ཧཱུྃ་སྔོ་སྐྱ་ཡུངས་འབྲུ་ཙམ་ཞིག་བསྒོམ། གཉིས་ཀ་་་་་
འདབ་མ་ཡི་གེ་དགོད་པ་དང་བྲལ་བར་བྱའོ། །དེ་གཉིས་རྩ་དབུ་མ་ཤིན་ཏུ་ཆ་ཕྲ་བ་ཞིག་་
གིས་ཟུང་སྦྲེལ་བར་དམིགས། དེ་ལྟར་གསལ་གདབ་པ་དང་ཤེས་པ་ལྟེ་བའི་ཨཾ་ལ་དྲག་་་
ཏུ་གཏད་དེ། རླུང་གི་གནད་སྟེང་རླུང་རན་ཚད་མནན་ཅིང་ཨཾ་ལ་བསྟིམ། མ་བདེ་ན་ཅི་
བདེར་གཏང༌། དེ་ནས་དྲག་ཏུ་བསྐུམ་ཞིང་ཡང་དང་ཡང་དུ་བསྒོམས་པས་ཐོག་མར་ལྟེ་་་་
བའི་གནས་སུ་དྲོད་འབྱུང༌། དེ་ནས་ཨཾ་གི་མེ་དེ་ཤིན་ཏུ་ཆ་ཕྲ་བ་དབུ་མ་ནས་འབར་བས་་་
སྙིང་གའི་ཧཱུྃ་བཞུ་སྟེ། བྱང་སེམས་ཤིན་ཏུ་ཆ་ཕྲ་བ་ཨཾ་གི་གནས་སུ་དབབ། གལ་ཏེ་་་་་་
དབབ་པར་མ་ནུས་ན་ཨཾ་ལ་རེས་འཇོག་ཏུ་གཏད། དེ་ལྟ་བུའི་ཚུལ་གྱིས་བསྒོམས་པས།
བརྟག་པ་ལྔ་པའི་གཉིས་པ་ལས། དུ་བ་ལ་སོགས་པའི་རྟགས་ལྔ་དང༌། ཡོན་ཏན་་་་
བརྒྱད་ཇི་ལྟ་བ་བཞིན་དུ་འབྱུང་གི །ཡེ་ཤེས་གསལ་བའི་ཏིང་ངེ་འཛིན་སྐྱེ་བར་འགྱུར་ལ།
དེའང་ས་བཅུ་གསུམ་པ་རྡོ་རྗེ་འཛིན་པའི་ཡེ་ཤེས་མངོན་དུ་མི་འགྱུར་མི་སྲིད་དོ། །གཉིས་
པ་འཁོར་ལོ་གཅིག་ལ་བརྟེན་པ་ཡིག་འབྲུའི་རྣལ་འབྱོར་ནི། རབ་ཏུ་བྱེད་པ་དེ་ཉིད་ལས།
ཆོས་དབྱིངས་ཁུ་བར་བྱས་ནས་ནི། །ཞེས་བྱ་བ་ལ་སོགས་པས་བསྟན་ཏེ། ལུས་ཀྱི་་་་་
གནད་ལ་སོགས་པ་སྔ་མ་བཞིན་བྱས་ཏེ། སྤྲུལ་པའི་འཁོར་ལོ་འདབ་བརྒྱད་ཀྱི་ལྟེ་བར་་་་་
51

ཨཾ་རབ་ཏུ་འབར་བ། ཕྱོགས་ཀྱི་འདབ་མ་ལ་བརྩེགས་པའི་ཡི་གེ་བཞི། མཚམས་་་་་
བཞིར་རྐྱང་པའི་ཡི་གེ་བཞི་སྟེ།
ཡི་གེ་དགུ་པོ་ཐམས་ཅད་མེའི་རྣམ་པར་བསམས་ལ།
རླུང་ཡིག་འབྲུ་དགུ་པོ་ལ་བསྟིམ་སྟེ། རླུང་རན་ཚད་དུ་མནན་ཅིང༌། ཤེས་པ་ཡིག་འབྲུ་་
རྣམས་ལ་དྲག་ཏུ་གཏད་ལ་བསྒོམ་མོ། །གསུམ་པ་འཁོར་ལོ་གཅིག་ལ་བརྟེན་པ་ནི།
བརྟག་པ་དང་པོ་དངོས་ལས། དེ་ལྟར་རིགས་ནི་རྣམ་ལྔ་དང༌། །ཡེ་ཤེས་ལྔ་དང་སངས་
རྒྱས་ལྔ། །ཞེས་པས་བསྟན་ཏེ། སྤྲུལ་པའི་འཁོར་ལོ་འདབ་མ་བཅོ་ལྔའི་ལྟེ་བར་ༀ།
འདབ་མ་རྣམས་ལ་ཨཱ་ལི་བཅོ་ལྔ་དགོད་པའམ། ཡང་ན་སྤྲུལ་པའི་འཁོར་ལོ་འདབ་མ་་་་་
བརྒྱད་པའི་ལྟེ་བར་ཨཾ། འདབ་མ་བརྒྱད་པོ་རེ་རེ་ལ་ཨཱ་ལི་གཉིས་གཉིས་དགོད།
ཡིག་འབྲུ་ཐམས་ཅད་ནི་མེའི་རྣམ་པར་བསམས་ལ། སྟེང་རླུང་རན་ཚད་མན་ཅིང་་་
བསྒོམ༑ མཐར་ཡིག་འབྲུ་ཐམས་ཅད་དབུས་ཀྱི་ཨཾ་ལ་བསྡུ། བཞི་པ་འཁོར་ལོ་བཞི་་་་་
ལ་བརྟེན་པ་ནི། དེ་ཉིད་ལས། ཡིག་འབྲུ་རྣམས་ནི་ལྔ་བཅུ་ཉིད། །རིག་བྱེད་རྣམས་་
ལ་ཉེ་བར་གནས། །ཞེས་པས་བསྟན་ཏེ། འཁོར་ལོ་བཞི་ཀ་འདབ་མ་བརྒྱད་པའི་ལྟེ་་་
བར་ཨཾ་ཧཱུྃ་ཨོཾ་ཧཾ། འདབ་མ་བརྒྱད་ལ་སྡེ་ཚན་བརྒྱད་དགོད་དེ། ལྟེ་བའི་དཀར།
སྙིང་གའི་སྔོ། མགྲིན་པའི་དམར། སྤྱི་བོའི་དཀར་པོར་བསམས་ལ། དབུགས་ཕྱིར་་
འགྲོ་བའི་དུས་སུ་མས་ཡར་གསལ་གདབ། ནང་དུ་འཇུག་པའི་དུས་སུ་ཡས་མར་གསལ་་
གདབ༑ ནང་དུ་གནས་པའི་དུས་སུ་ལྟེ་བའི་ཡིག་འབྲུ་རྣམས་ལ་བསྟིམས་ཏེ། ང་་་་
རན་ཚད་དུ་མནན་ཅིང་བསྒོམ་མོ། ལྔ་པ་འཁོར་ལོ་གཅིག་ལ་བརྟེན་པ་ནི། དེ་ཉིད་་་་་་
ལས༑ སྣ་ཚོགས་མདུད་པའི་གནས་ཆེན་ལས། །ཆོས་ཀྱི་ར་ལི་རྣམ་པར་འབྱུང༌། །
ཞེས་པས་བསྟན་ཏེ། སྤྲུལ་པའི་འཁོར་ལོ་འདབ་མ་བརྒྱད་ཀྱི་ལྟེ་བར་ཨཾ། འདབ་མ་་་་་
བརྒྱད་ལ་སྡེ་ཚན་བརྒྱད་ཀྱི་གཙོ་བོ་བརྒྱད་དགོད། ཡིག་འབྲུ་རྣམས་ནི་མེའི་རྣམ་པར་་་་་་
བསམས་ལ། ལྟེ་བའི་རླུང་རན་ཚད་དུ་མནན་ཅིང་། འོག་རླུང་ཡར་བསྐུམས་པས་ཡིག་
འབྲུ་རྣམས་གྱེན་ལ་གཡོ་བར་དམིགས་ཏེ། སྙིང་གར་འཁོར་ལོ་ཆགས་པར་བསྒོམ་པའོ། །
དྲུག་པ་འཁོར་ལོ་བཞི་ཆར་ལ་བརྟེན་པ་ནི། བརྟག་པ་དེ་ཉིད་ལས། ཨེ་ནི་ས་རུ་ཤེས་་་
པར་བྱ། །ཞེས་བྱ་བ་ལ་སོགས་པས་བསྟན་ཏེ། སྤྲུལ་པའི་འཁོར་ལོའི་ལྟེ་བ་ལ་ཨཾ།
52

ཆོས་ཀྱི་འཁོར་ལོ་ལ་ཝཾ། ལོངས་སྤྱོད་འཁོར་ལོ་ལ་མཾ། བདེ་ཆེན་གྱི་འཁོར་ལོ་ལ་ཡཾ་་་་
སྟེ༑ འབྱུང་བ་སོ་སོའི་ཁ་དོག་ཅན་དུ་བཀོད་ལ། རླུང་ལྟེ་བའི་ཨཾ་ལ་བསྟིམས་ཏེ།
སྟེང་རླུང་ཐུབ་ཚད་མནན་ནོ། །བདུན་པ་འཁོར་ལོ་གཉིས་ལ་བརྟེན་པ་ནི། བརྟག་པ་་་་
ལྔ་པའི་གཉིས་པ་ལས། ཆུ་ཤིང་མེ་ཏོག་ལྟ་བུར་ནི། །ལྟེ་བ་རུ་ནི་ཡང་དག་གནས། །
ཞེས་པས་བསྟན་ཏེ། དེའང་སྤྲུལ་པའི་འཁོར་ལོའི་ལྟེ་བར་ཨཾ་རབ་ཏུ་སྦར་བས། ནང་་་
སྐོར་འདབ་མ་བརྒྱད་ལ་ཨ་ཀ་ཙ་ཊ་ཏ་པ་ཡ་ཤ་བརྒྱད་ཁ་དོག་དམར་པོ། ཆོས་ཀྱི་འཁོར་་་
ལོའི་ལྟེ་བ་ལ་ཧཱུྃ་སྔོ་སྐྱ་མགོ་ཐུར་ལ་བལྟས་པར་བསམས་ལ། རླུང་ནང་དུ་འཇུག་ཙ་ན་ལྟེ་་
བའི་ཨཾ་ལ་བསྟིམ་ཞིང་། རླུང་རན་ཚད་དུ་མནན། ཕྱིར་འབྱུང་ཙ་ན་སྙིང་གའི་ཧཱུཾ་་་་་་་
གསལ་གདབ་ཅིང་བསྒོམ། བརྒྱད་པ་ནི་འཁོར་ལོ་གཅིག་ལ་བརྟེན་པ་ཏེ། དེའང་རབ་
ཏུ་བྱེད་པ་དེ་ཉིད་ལས། དང་པོར་ཤར་གྱི་འདབ་མ་ལ། །བྱམས་པར་ལྡན་པའི་མི་་་་་་
བསྐྱོད་པ། _ །ཞེས་བྱ་བ་ལ་སོགས་པས་བསྟན་སྟེ།
ཆོས་ཀྱི་འཁོར་ལོའི་ལྟེ་བའི་དབུས་་་
སུ་ཧཱུྃ། ཕྱོགས་བཞིར་ཨ་ཨཱ་ཨཾ་ཨཿདེ་ཐིག་ལེས་བརྒྱན་པ། མཚམས་བཞིར་རྀ་རཱྀ་ལྀ་་་་
ལཱྀ་དགོད་པའམ། ཡང་ན་དབུས་སུ་ཨཾ། ཕྱོགས་བཞིར་ཧཱུྃ་ཧཱུྃ་ཧྲིཁཾ། མཚམས་སུ་མ་་
ནིང་བཞི་སྟེ། ཡིག་འབྲུ་དཀར་པོར་བསམས་ལ། རླུང་ནང་དུ་འཇུག་ཙ་ན་ཧཱུྃ་དང་ཨཽཨ་་་་
གཉིས་ལ་བསྟིམ་ཞིང་། སྟེང་རླུང་རན་ཚད་དུ་མནན། དེས་དྲོད་ལ་སོགས་པ་སྐྱེས་ན་་་
དྲག་ཏུ་གནན་ཅིང་བསྒོམ་མོ། །དགུ་པ་ནི་འཁོར་ལོ་གཅིག་ལ་བརྟེན་པ་སྟེ། རབ་ཏུ་་་་
བྱེད་པ་དེ་ཉིད་ལས། སྙིང་གའི་ས་བོན་པད་དབུས་སུ། །མཐེ་བོང་ཡོངས་ཀྱི་དཀྱིལ་་་་་
འཁོར་ཉིད། །ཅེས་པ་ལ་སོགས་པས་བསྟན་ཏེ། དེའང་ཆོས་ཀྱི་འཁོར་ལོའི་ལྟེ་བར་ཟླ་
བའི་དཀྱིལ་འཁོར་སྲན་མ་ཕྱེད་བཀས་ཙམ་ཞིག་གི་སྟེང་དུ་ཧཱུཾ་དཀར་པོ་ཡུངས་འབྲུ་ཙམ་་་་་་
ཞིག་བསྒོམས་ལ། དེར་རླུང་བསྟིམ་ཞིང་། སྟེང་རླུང་རན་ཚད་དུ་མནན་ཅིང་བསྒོམ་མོ། །
བཅུ་པ་ནི་འཁོར་ལོ་བཞི་ལ་བརྟེན་པ་སྟེ། རབ་ཏུ་བྱེད་པ་དེ་ཉིད་ལས། དམིགས་པའི་་
ས་བོན་རྣམ་པ་ལྔ། །སྤྱི་བོ་སྤྱི་མེད་ཡང་དག་གནས། །ཞེས་བྱ་བ་ལ་སོགས་པས་་་་
བསྟན་པའོ། །དེ་ལ་འཁོར་ལོ་བཞིའི་དབུས་ཀྱི་ལྟེ་བར་ཨཾ་ཧཱུྃ་ཨོཾ་ཧཾ་བསམས་ལ།
འདབ་མ་རྣམས་ལ་ཡི་གེ་དགོད་པ་དང་བྲལ་བར་བྱ། འོག་གི་རླུང་ཅུང་ཟད་ཅིག་་་་་
53

བསྐུམས་པས། ལས་ཀྱི་རླུང་གིས་ཡེ་ཤེས་ཀྱི་མེ་འབར་བས། ཡིག་འབྲུ་གསུམ་པོ་ཞུ་་་
བའི་བདུད་རྩིས་རིམ་གྱིས་གསོས་བཏབ། ཧཾ་ཞུ་བའི་བྱང་སེམས་ཀྱི་ཆུ་རྒྱུན་ཤིན་ཏུ་ཆ་ཕྲ་་
བ་དབུ་མ་ནས་བྱོན་པས། ཨྃ་མེར་འབར་ནས་སྤྱི་བོའི་བར་དུ་འབར་བ་རྒྱུན་མི་འཆད་
པར་བསྒོམ། དེས་དྲོད་ལ་སོགས་པ་སྐྱེས་ན་འོག་རླུང་དྲག་ཏུ་བསྐུམ་ཞིང༌། དམིགས་་་་
པའང་དྲག་ཏུ་གཏད་ལ་བསྒོམ་པའོ། །བཅུ་གཅིག་པ་འཁོར་ལོ་གཅིག་ལ་བརྟེན་པ་ནི།
ལྔ་པ་དངོས་ལས། ཁ་དོག་ཅན་གྱི་རྟོག་སྒྲིབ་པ། །ཞེན་པ་མེད་པའི་སེམས་ཀྱིས་ནི། །
ཞེས་བྱ་བ་ལ་སོགས་པས་བསྟན་ཏེ། སྤྲུལ་པའི་འཁོར་ལོའི་ལྟེ་བ་ལ་ཨཾ་རབ་ཏུ་འབར་་་་་
བར་བསྒོམ། འདབ་མ་ལ་ཡི་གེ་དགོད་པ་དང་བྲལ་བར་བྱ། དབུགས་ཕྱིར་འགྲོ་བའི་་་
དུས་སུ་ཨཾ་གི་མེ་ཤིན་ཏུ་ཆ་ཕྲ་བ་དབུ་མ་ནས་འབར། སྙིང་ག་ནས་ལོག །དེ་ནས་རོ་མ་
ནས་འབར། སྨིན་མཚམས་ཀྱི་སྒོ་ཕྱེ། སྣ་བུག་གཡས་ནས་འཕྲོས། དེ་བཞིན་
གཤེགས་པ་ཐམས་ཅད་ཀྱི་ཤངས་བུག་གཡོན་ནས་ཞུགས། གནད་ཀྱི་སྒོ་ཕྱེ། འཁོར་་་
གཤགས་པ་ཐམས་ཅད་ཀྱི་ཤངས་བྲག་གཡན་ནས་ཞུགས།
ལོ་བཞི་ལ་བཞུ་བཏུལ་བྱས་པའི་བྱང་སེམས་ཀྱི་རྒྱུན་ཤངས་ཀྱི་བུ་ག་གཡས་ནས་བྱུང༌།
བདག་གི་གཡོན་དུ་ཞུགས། རྐྱང་མ་ནས་བབས་ཏེ་ལྟེ་བའི་ཨཾ་ལ་ཐིམ་པས།
ཏུ་འབར། དབུ་མ་ནས་ཤིན་ཏུ་ཆ་ཕྲ་འབར་བ་ལ་ཤེས་པ་དྲག་ཏུ་གཏད་དེ། རླུང་ཁ་་་་་
སྦྱར་བའོ། །བཅུ་གཉིས་པ་སྲོག་དང་རྩོལ་བ་ལ་བརྟེན་པ་ཡིག་འབྲུའི་རྣལ་འབྱོར་ནི།
དྲུག་པའི་དང་པོ་ལས། འགྲོ་དང་རྗེས་སུ་འོང་བ་ཉིད། །ཁམས་དང་སེམས་ཀྱི་རྟག་་་་་་
འགྲོ་བའི། །ཞེས་བྱ་བས་བསྟན་ཏེ། ལུས་སྐྱིལ་ཀྲུང་དུ་གནད་ལ་དབབ། སྤྲུལ་པའི་
འཁོར་ལོའི་དབུས་སུ་ཨཾ། འདབ་མ་བརྒྱད་ཀྱི་འདབ་མ་རེ་རེ་ལ་ར་ཧ་ལ་སོགས་ཏེ་ཡི་གེ་
བཅུ་དྲུག་པོ་གཉིས་གཉིས་མེའི་རྣམ་པར་བསམས་ལ། རྩོལ་བའི་རླུང་ཕྱིར་འགྲོ་བའི་་་
ཨཾ་དྲག་་་
དུས་སུ་ཡིག་འབྲུ་ཐམས་ཅད་གྱེན་ལ་གཡོས་ནས་སྙིང་གའི་འཁོར་ལོར་ཆགས་པར་བསྒོམ་་
སྟེ༑ རླུང་ནང་དུ་གཞུག །མ་བདེ་ན་སྲོག་གི་རླུང་ནང་དུ་འོངས་པའི་དུས་སུ་མ་གཡོས་་་
པར་གནས་པར་བསྒོམས་ལ། སྟེང་རླུང་ཅུང་ཟད་མནན་པའི་ཚུལ་གྱིས་ཡང་དང་ཡང་དུ་་་
བསྒོམ་པའོ། །བཅུ་གསུམ་པ་འཁོར་ལོ་གཅིག་ལ་བརྟེན་པ་སྲོག་གི་རྣལ་འབྱོར་ནི།
རབ་ཏུ་བྱེད་པ་དེ་ཉིད་ལས། རབ་ནི་མེ་ཞེས་བྱ་བར་བཤད། །ཁྲག་ལ་མཁྲིས་པ་ཡང་་་
54

དག་ལའང༌། །ཞེས་བྱ་བ་ལ་སོགས་པས་བསྟན་ཏེ། ལུས་གནད་ཙོག་པུར་འདུག །
སྙིང་གར་པདྨ་འདབ་མ་ལྔའི་ལྟེ་བར་ཧཱུྃ།
དཀར་པོར་བསྒོམ། རླུང་ནང་དུ་འཇུག་པའི་དུས་སུ་ཡིག་འབྲུ་ལྔ་པོ་ལ་བསྟིམ་སྟེ།
རླུང་མནན་པའོ། །བཅུ་བཞི་པ་རྩོལ་བ་ལ་བརྟེན་པ་ཡིག་འབྲུའི་རྣལ་འབྱོར་ནི། རབ་་་
ཏུ་བྱེད་པ་དེ་ཉིད་ལས། རྐན་དུ་ར་དང་ཐམས་ཅད་དུ། །ས་བོན་བཞི་ནི་དམ་པ་ཉིད། །
ཅེས་བྱ་བས་བསྟན་ཏེ། ཡར་རྐན་ལྕེ་ཆུང་གི་རྩ་བར་པདྨ་འདབ་མ་བཞི་པའི་དབུས་སུ་་་་་
ཨཾ༑ འདབ་མ་བཞི་ལ་ར་ཧ་ས་ཡ། ཡིག་འབྲུ་རྣམས་དམར་པོར་བཀོད་དེ། རླུང་་་་་
ཕྱིར་འགྲོ་བའི་དུས་སུ་ཡིག་འབྲུ་ལྔ་པོ་ལ་བསྟིམས་ལ་ནང་དུ་འོང་དུ་མི་འཇུག །མ་བདེ་་་
ན་ཅུང་ཟད་རྔུབ་ཅིང་སྔར་བཞིན་བྱས་ཏེ་བསྒོམ་པའོ། །བཅོ་ལྔ་པ་སྲོག་རྩོལ་ལ་བརྟེན་་་་་
པའི་ཡིག་འབྲུའི་རྣལ་འབྱོར་ནི། རབ་ཏུ་བྱེད་པ་དེ་ཉིད་ལས། སྟེང་གི་སྒོ་དང་འོག་་་་་་
ཉིད་དེ། །ཞེས་བྱ་བ་ལ་སོགས་པས་བསྟན་ཏེ། ཕ་ལས་སྐྱེས་པ་གསུམ། །མ་ལས་་་་
སྐྱེས་པ་གསུམ་སྟེ། ཁམས་དྭངས་མ་དྲུག །དེ་ལ་བརྟེན་པའི་བདེ་བ་དང་མི་རྟོག་པ་་་་་
གཉིས་ཀྱི་མཚོན་བྱེད་བྱང་ཆུབ་སེམས་ཀྱི་རང་བཞིན་ཨ་ཀ་ཙ་ཊ་ཏ་པ་ཡ་ཤ་བརྒྱད་པོ་ཆོས་་་
འདབ་མ་ལྔ་ལ་ར་ཧ་ས་ཡ་ཨེ་ལྔ་པོ་ཁ་དོག་་་་་
ཀྱི་འཁོར་ལོ་འདབ་མ་བརྒྱད་ལ་དགོད་དོ། །དབུས་ཀྱི་ལྟེ་བར་ཐིག་ལེ་དཀར་པོ་གཅིག་་་
དང་དགུ་དགོད་ལ། སྲོག་གི་རླུང་ནང་དུ་འཇུག་པ་ན་ཡིག་འབྲུ་རྣམས་མར་གཡོས་ནས་་་
ལྟེ་བར་ཆགས། རྩོལ་བའི་རླུང་གིས་ཡར་འཕུལ་ནས་ཆོས་ཀྱི་འཁོར་ལོར་སྔ་མ་བཞིན་
ཆགས་ནས་གནས་པར་བསྒོམ་པའོ། །ཡང་ན་ཆོས་ཀྱི་འཁོར་ལོའི་ལྟེ་བ་ལ་ཧཱུཾ། འདབ་
མ་བརྒྱད་ལ་ཨཱ་ལི་བཅོ་ལྔ་དགོད་དེ། འདབ་མ་རེ་རེ་ལ་རིང་ཐུང་གཉིས་གཉིས།
གཅིག་ལ་ཨཾ་ངོ་། །རྩོལ་བའི་རླུང་གིས་དེ་རྣམས་སྤྱི་བོའི་བར་དུ་གཡོས། སྲོག་གི་རླུང་
གིས་མར་གཡོས་ནས་སྔ་མ་བཞིན་གནས་པར་བསྒོམ་མོ། །བཅུ་དྲུག་པ་རྩོལ་བ་ལ་་་་་་
བརྟེན་པ་ཐིག་ལེའི་རྣལ་འབྱོར་ནི། རབ་ཏུ་བྱེད་པ་དེ་ཉིད་ལས། མེ་ཉིད་དང་ནི་རླུང་་་་
ཉིད་དང་། །དབང་ཆེན་དང་ནི་དེ་བཞིན་ཆུ། །ཞེས་པ་ལ་སོགས་པས་བསྟན་ཏེ།
སྤྲུལ་པའི་འཁོར་ལོའི་དབུས་སུ་ཟླ་བ་དང་ཉི་མ་སྲན་མ་ཕྱེད་བཀས་ཙམ་གཉིས་ཁ་སྦྱར་བའི་
དབུས་སུ་ཐིག་ལེ་དཀར་པོ་ཡུངས་འབྲུ་ཙམ་ཞིག་བསྒོམ། དབུགས་ཕྱིར་འགྲོ་བའི་དུས་་་་
55

སུ་དེ་ལས་ས་རླུང་སེར་པོ་སྤྲོས་ཏེ། ཕྱིར་འགྲོ་ཚད་དུ་གཏང༌། ནང་དུ་འཇུག་པའི་དུས་་
སུ་ཐིག་ལེ་དེ་ཉིད་ལ་བསྟིམས་ཏེ། རླུང་རན་ཚད་དུ་མནན། དེ་ལྟ་བུའི་ཚུལ་གྱིས་ཡར་་
ངོའི་ཚེས་གཅིག་གི་ཐོ་རངས་ནས་བཟུང་སྟེ། ཐུན་བཞིའི་ངེས་པས་བསྒོམ། དེ་བཞིན་་
དུ་ཆུ་རླུང་དཀར་པོ། མེ་རླུང་དམར་པོ། རླུང་གི་རླུང་ལྗང་སེར་དུ་སྤྲོ་ཞིང་བསྡུ་བ་དང་་་་་
རིང་ཐུང་ཅི་རིགས་པར་བསྒོམ་མོ། །བཅུ་བདུན་པ་ནི། འཁོར་ལོ་གཅིག་ལ་བརྟེན་པ་་་
ཐིག་ལེའི་རྣལ་འབྱོར་སྲོག་དང་བསྟུན་པའོ། །དེའང་དྲུག་པའི་གཉིས་པ་ལས། སྙིང་་་